**Suomen Vammaistutkimuksen Seura ry** 8.2.2020

**TOIMINTAKERTOMUS VUOSI 2019**

Seura on perustettu 6.10.2006 Jyväskylässä. Sen edeltäjiä olivat vammaistutkimuksen tukisäätiö sekä Suomen vammaistutkimuksen verkosto. Säätiön purkautuessa säätiöpääoma luovutettiin seuralle. Talous rakentuu jäsenmaksutulojen ja kesäpäivien tuoton varaan. Seura on julkaissut kolme vuosikirjaa eri kustantajien kanssa. Olemme myös tieteellisten seurojen valtuuskunnan (TSV) jäsen. Seura on NNDR:n maajäsen.

Seuralla oli toimintavuoden päättyessä yhteensä 76 henkilöjäsentä, 4 opiskelijajäsentä ja 15 yhteisöjäsentä, joista viisi ainaisjäseniä. Vuosikokous pidettiin 21.3.2019 Helsingissä.

Seuran toimintaa johtaa vuosittain valittava puheenjohtaja ja hallitus, jonka jäsenet valitaan kaksivuotiskaudeksi. Lisäksi seuralla on sihteeri ja rahastonhoitaja, jotka eivät kuulu hallitukseen.

Seuran hallitukseen kuului vuonna puheenjohtaja Hisayo Katsui ja hallituksen varsinaisina jäseninä toimivat Juho Honkasilta (2018-2019), Matti T. Laitinen (varapuheenjohtaja) (2018-2019), Kari Huuskonen (2019-2020), Sonja Miettinen (2019-2020), Merja Tarvainen (2018-2019), Katja Valkama (2018-2019) ja Sinikka Hiekkala (2019-2020). Hallituksen varajäseninä toimivat Reetta Mietola, Teppo Kröger, Aarno Kauppila ja Pirkko Mahlamäki. Rahastonhoitajana toimi Mari Tammelin. Seuran sihteerinä toimi Anniina Lavikainen. Hallituksen kokouksia oli toimintavuoden aikana neljä.

Seura järjestää vuosittain **Vammaistutkimuksen päivät.** Toimintavuonna 2019 ne järjestettiin yksipäiväisinä, 15.8.2019 Helsingissä. Päivien pääpuhujana oli professori Ryoko Takahashi, Kanazawan yliopistosta, Shinji Judo ja Vammaisuuden vaiettu historia –hankkeesta Jenni Kuuliala ja Amu Urhonen. Vammaistutkimuksen päiville osallistui 82 henkilöä. Vammaistutkimuksen päivien yhteydessä järjestettiin jatko-opiskelijoille suunnattu kesäkoulu 16.8.2019. Kesäkoulussa jatko-opiskelijoita oli 11. Seuran hallituksen jäsenet toimivat kesäkoulussa työryhmien vetäjinä ja kommentoivat jatko-opiskelijoiden käsikirjoituksia.

Seura järjesti keväällä 2019 kaksi ajankohtaisseminaaria: Disability and Global South – seminaari 2.5.2019 ja Mental Health in South Africa – seminaari 6.5.2019. Seminaareihin osallistui yhteensä 55 henkilöä.

Seura järjesti syksyllä 2019 kaksi ajankohtaisseminaaria: Laitosasumisesta itsenäiseen elämään -seminaari 21.11.2019 ja Disability, Migration and Social Justice -seminaari 25.11.2019. Seminaareihin osallistui yhteensä 70 henkilöä.

Suomen Vammaistutkimuksen Seuran strategia vuosille 2019-2021 julkaistiin ja sen painopisteinä ovat seuran julkaisutoiminnan tehostaminen, uuden tutkijasukupolven kasvattaminen, jäsenhankinnan tehostaminen sekä verkostoituminen.

Vuoden 2019 aikana seura pyrki erityisesti tehostamaan **jäsenhankintaa** esimerkiksi järjestämällä toimintakauden aikana jäsenille kohdennettuja, pienimuotoisia tieteellisiä tapahtumia (esim. luentoja), sekä lisäämällä seuran näkyvyyttä tieteellisessä keskustelussa. Vuosikokouksen 2019 yhteydessä järjestettiin jäsenille kohdennettu ajankohtaisseminaari ”Vammaisuus ja urheilu”, jossa esiteltiin käynnissä olevaa ja uutta vammaistutkimusta, puhujina olivat YTT Susan Eriksson, LitM Toni Piispanen ja LitT Aija Saari.

Seuran **tiedottamisessa** hyödynnettiin yliopistojen yhteyshenkilöverkostoa, jonka käytännössä muodostaa seuran jäsenet. **Jäsentiedotteita** lähetettiin kaksi vuoden 2019 aikana. Seuralla on omat **nettisivut** [www.vammaistutkimus.fi](http://www.vammaistutkimus.fi) sekä Facebook-sivut Suomen Vammaistutkimuksen Seura ry:n nimellä. Toimintavuoden aikana siirrettiin tiedotuksen painopistettä yhä enemmän verkkosivujen kautta tapahtuvaksi. Lukijoita on pyritty ohjaamaan verkkosivuille Facebook-ryhmässä ja jäsenkirjeessä tapahtuvan tiedotuksen kautta.

Seuran perustoimintamenot katettiin edelleen jäsenmaksuilla ja Vammaistutkimuksen päivistä saatavalla tuotolla. Lisäksi EUFRA tuki Laitosasumisesta itsenäiseen elämään -seminaaria 21.11.2019. ja Helsingin yliopiston Valtiotieteellinen tiedekunta tuki taloudellisesti seuran seminaareja ja kokouksia. Seura tehosti jäsenmaksujen laskuttamista sähköisesti.

Seura toimii yhteistyössä Vammaisten koulutuksen ja työllistymisen tuki ry:n kanssa Tukilinjan **vammaistutkimusapurahojen myöntämisessä**. Seuran hallitus arvioi ko. hakuun jätetyt hakemukset. Toimintavuonna apurahahaku oli 1.-30.10.2019.

Seura **aktivoi yhteistyötä ja vuoropuhelua suhteessa vammaisjärjestöihin** toimintakauden aikana ja järjesti Disability in Global South - seminaarin yhteistyössä järjestöjen ja Ulkoasiainministeriön kanssa. Vammaisjärjestöt ovat osallistuneet aiempaa aktiivisemmin Vammaistutkimus -päivään ja seminaareihin.

Keskeisessä asemassa seuran toiminnassa oli **vammaistutkimuksen tieteenalan aseman ja kasvun varmistaminen Suomessa sekä verkostoituminen Pohjoismaissa ja kansainvälisesti**. Tätä seura teki ensisijaisesti yliopisto- ja korkeakoulukentän kautta, pyrkien vaikuttamaan vammaistutkimuksen näkökulman ja aseman huomioimiseen tutkimusalan kannalta keskeisissä oppiaineissa ja näiden opetuksessa. Seura tiivisti entisestään yhteistyötä yliopistojen ja korkeakoulujen kanssa, esimerkiksi se osallistui pohjoismaisten yliopistojen kanssa yhteiseen suunnitteluun yhteisestä vammaistutkimuksen opintokokonaisuudesta. Seuran edustajat ovat osallistuneet myös NNDR:n kokouksiin. Vammaistutkimuksen päivän järjestämisessä tehtiin yhteistyötä myös Japanin lähetystön kanssa.